Pamokos tema: Augalų įvairovė japoniškajame sode 
Klausimas: Kaip augalų įvairovė padeda pažinti gamtą? Kokios spalvos mano ramybė? 
Temos BUP: Augalai, prisitaikymas prie aplinkos.  
Tikslas: Ugdyti mokinių gebėjimą pažinti augalų įvairovę gamtinėje aplinkoje, stebėti augalų požymius ir kūrybiškai perteikti savo patirtį.
Uždaviniai:
1. Atpažinti ir palyginti skirtingus japoniškajame sode augančius augalus pagal jų požymius. 
2. Tyrinėjant aplinką apibūdinti augalų įvairovę ir jos reikšmę žmogui. 
3. Kūrybiškai perteikti stebėjimų rezultatus piešiniu, aprašymu. 

Kompetencijos:  pažinimo, kūrybiškumo. 
Priemonės:  užduočių lapai, telefonai fotografavimui (jeigu galima), augalų atpažinimo kortelės, didinamieji stiklai. 
Vertinimas:  mokinių įsitraukimo stebėjimas, augalų atpažinimo užduočių atlikimas, kūrybinio darbo pristatymas. 
Metodai:   stebėjimas gamtoje, tyrinėjimas grupėje, kūrybinė užduotis, refleksija, diskusija. 

Vieta:   Japoniškasis sodas, Linksmenų g. 

Klasė:   1 - 2 klasės. 

Veiklos: tyrinėjimas parke, užduočių lapų atlikimas, stebėjimas, kūrybinė užduotis, haiku kūryba. 

Įtrauktis: užduotys diferencijuojamos pagal mokinių gebėjimus, vaizdinės augalų kortelės padeda mokiniams, kuriems sunkiau skaityti, suteikiama galimybė pasirinkti kūrybinės užduoties atlikimo formą. 

Tolimesnė temos plėtotė. Sukurti savo mini sausą sodą iš pagaliukų, akmenukų, lapų. 

	Trukmė
	       Turinys
	Pastabos

	Pamokos dalis: įvadinė

	10 min. 

	Trumpas įvadinis pokalbis, kuo pasižymi augalai: kvėpuoja, dauginasi, juda, maitinasi, kuo jie skiriasi vieni nuo kitų. Susitariama dėl saugaus elgesio gamtoje taisyklių, keliami tikslas ir uždaviniai, supažindinama su pamokos vertinimo kriterijais. 
Susipažįsta su Karlo Linėjaus augalų skirstymo sistema – filmas apie Karlą Linėjų - https://www.youtube.com/watch?v=Gb_IO-SzLgk&t=2s

	Pamokos dalis: mokymosi veiklos

	60 min. 
	Mokytoja pristato programėlę/ aplikaciją PLANTNET  - nufotografavus augalą, galima lengvai rasti jo pavadinimą ir aprašymą (anglų kalba). 
Tyrinėjimas sode. Mokiniai porose ieško skirtingų augalų rūšių, stebi lapų formas, spalvas, žiedus, kamienus. Užduočių lapuose pažymi 4 augalus, kuriuos turi rasti jų draugas. 
[image: ]
Dvigubo burbolo žemėlapyje pažymi augalų panašumus ir skirtumus (pasirenka labiausiai patinkančius augalus). 
[image: ]
Augalų įvairovės žemėlapio kūryba. Mokiniai pasiskirstę poromis atlieka kūrybinę užduotį. Vaikšto po sodą ir renka medžiagą kūrybinei užduočiai (pasirinkę vienos rūšies augalą, išsamiai jį aprašo: pvz.pavadinimas, dydis, spalva,  lapų forma, augimo sąlygos, kur auga ir pan.). Mokiniai turi rasti 3 skirtingų formų lapus, aukščiausią ir žemiausią augalą, pastebėti, kurie augalai žydi. 

Sode ieškomi japoniški simboliai, kurie geriausiai atspindi ramybę, tylą? 
[image: ]
Dėmesingumo ir susikaupimo užduotys: 1 min. klausyti tekančio vandens čiurlenimo prie kaskados ir atsimerkti po minutės (taip treniruojamas asmeninis suvokimas, kas yra 1 min.), arba kvėpuoti taip ramiai, kaip plaukia žuvis tvenkinyje, arba 1 min. stebėti pasirinktą akmenuką ir vėliau pasidalinti, kokią istoriją pasakoja akmenukas (daugiau A. Jurašius. Akmenukų pasakos). 1 min. vaikščioti ir stebėti aplinką, pasidalinti, ką naujo pamatė. 1 min. vaikštant liesti augalus, jų paviršių, pasidalinti, ką jautė. 
	[image: Android Apps by PlantNet on Google Play]
Google Play aplikacija

	Pamokos dalis: apibendrinimo ir įsivertinimo

	10 min.
	Haiku kūryba. Grįžę susipažįsta su japonų poezijos žanru – haiku – 3 eilučių 17 skiemenų (pirmoje ir trečioje yra po 5, antroje - 7) eilėraščiu. 
Po apsilankymo sode kuria haiku. 

Sode ramybė
Mano vis vaikštinėja 
Kokios ji spalvos?

Tvenkiny karpis
Dairosi sau pačios
Būki atsargi. 

Sukurta plano autorės. 

Haiku nuspalvina spalva, kuri labiausiai atspindi jų ramybę. 

9 Pasirink kelis augalus ir palygink juos.

e Rask japoniskus simbolius, kurie simbolizuoja tylq, ramybe.

9 Nupiesk augalus, kuriuos sode turéty rasti
Tavo draugas.

